Arantza Lazurtegi Mateos

Arantza Lazurtegi Mateos (Bilbo, Bizkaia, 1965) mendizalea da. 2.000 mendi baino gehiago ditu igoak eta zortzi aldiz osatu du ehun mendien lehiaketa. 

Pyrenaica aldizkariaren erredakzio-taldeko kidea eta Sopelako Munarrikolanda mendi taldeko presidentea da.

 Ibilbidea 
Bilboko Aldatz Gora mendi taldeko lagunekin hasi zen mendian zaletzen, 20 bat urterekin. Pirinioetara joan ziren lehen irteeran, hamar egunerako, motxila handiarekin, Ordesa inguruan zeharkaldi bat egitera. Erronka edo proba moduko bat izan zen Arantzarentzat. 1986. urtea zen, proba gainditu egin zuen eta, pixkanaka, igandeko irteerak egiten hasi zen eta harrezkero ez du atsedenik hartu. 

Bilbon jaio zen arren, Sopelara aldatu zen 1991ean eta 2011. urteaz geroztik Sopelako Munarrikolanda mendi taldeko presidente dihardu. 

Zortzi aldiz osatu du ehun mendien lehiaketa eta bederatzigarrena osatzeko asmoten dabil, ondo bidean, 2026ko udan amaitzeko helburua jarri dio bere buruari.  

Mendia aitzakia izan da hainbat herrialde ezagutzeko. Esloveniako Triglav mendigunean, Albanian, Mexikon... hainbat lekutan ibili da. 2025eko udan Norvegiako eta Albaniako mendi gailurrik garaienak ere zapaldu zituen  

2025. urtean adierazi zuen arrakala bat sortzen ari zela kirol ikuspegi hutseko mendiko jardueren eta mendizaletasun klasikoaren artean.

 Emakumeak eta mendia 
Arantza mendira joaten hasi zenean, lau neska izaten omen ziren autobusean, eta gainerako guztiak mutilak. Antolaketa kontu guztiak mutilek erabakitzen zituzten: nora joan, nondik... eta emakumeek aurrekoari jarraitzen zioten. Urteek aurrera egin ahala, askoz emakume gehiago dabiltza mendian, baita irteerak gidatzen ere. Lehen, ez zen emakume bat mendian bakarrik ikusten sekula. Orain, aldiz, neska asko dabil mendian korrika, bizpahiru neskaz osatutako taldeak ohikoak dira. Oraindik ibilbide luzea geratzen da egiteko, baina eman dira urratsak.

 Sariak eta aintzatespenak 

 2007an Xebe Peña saria eman zion EMFk-
 2023an Sopelako Karmen jaietan Munarrikolanda Mendi Taldeak izan zuen txupinarekin jaiei hasiera emateko ohorea; izan ere, 25 urte bete zituen urte horretan taldeak, Arantza Lazurtegi presidente zela.

 2025ean emakume mendizaleen jarduna nabarmentzen duen EMFren Loli Lopez Goñi saria jaso zuen.
 2025eko apirilean Loiuko Bibliotekan Gailurretan Izan Gaitun erakusketa ibltaria zabaldu zuten Loiuko Udalak antolatua, Kukulu Mendi Klubaren laguntzarekin, historian zehar nabarmendu diren euskal emakume mendizaleei omenaldi gisa, haien lorpenei eta mendizaletasunari egindako ekarpenei balioa emanez. Mendizale omenduak: Ainhize Belar, Arantza Lazurtegi, Silvia Trigueros eta Yolanda Martín izan ziren.

 Erreferentziak 

 Kanpo estekak 

 Arantza Lazurtegiren artikulua Pyrenaica aldizkarian

Kategoria:Bilbotarrak
Kategoria:Euskal Herriko mendizaleak
Kategoria:Emakume mendizaleak